UMJETNIČKA ŠKOLA POREČ

Narodni trg 1

Poreč-Parenzo

Z A P I S N I K

1. sjednice Školskog odbora Umjetničke škole Poreč, održane 1. rujna 2020. godine, s početkom u 11:30 sati na Zoom platformi, link:

<https://us02web.zoom.us/j/81815114930?pwd=aXRwT1B1T2hGcytFN2pORVh2VEVNZz09>

Sjednici su nazočni:

1. Matija Poropat, kao predsjednik
2. Paolo Peruško, član
3. Vilijana Šugar, član
4. Sebastijan Vojvoda, član.
5. Sanjica Sara Radetić, ravnateljica.

Opravdano nenazočne Ester Zarli, član, Divna Radola, član i Nataša Musizza, član.

Predsjednik Školskog odbora Matija Poropat otvorio je sjednicu, pozdravio nazočne, utvrdio kvorum i predložio sljedeći

**Dnevni red**

1. **Verifikacija Zapisnika 11. sjednice Školskog odbora održane 24.7.2020. godine**
2. **I. Izmjene i dopune Financijskog plana za 2020. godinu**
3. **I. izmjene i dopune Plana nabave roba, radova i usluga Umjetničke škole Poreč za 2020. godinu**
4. **Odluka o trošenju namjenskih viškova i pokriću prenesenih manjkova Umjetničke škole Poreč**
5. **Pravilnik o provedbi postupka jednostavne nabave u Umjetničkoj školi Poreč**

**6. Zamolba**

Dnevni red je prihvaćen jednoglasno.

**Ad 1.)** Predsjednik Školskog odbora Matija Poropat konstatirao je da je zapisnik 11. sjednice Školskog odbora održane 24. srpnja 2020. godine dostavljen u privitku poziva (prilog 1. Zapisniku), te moli prisutne da iznesu eventualne primjedbe ili prijedloge na zapisnik.

Primjedbi ili prijedloga nije bilo, tako da se donosi slijedeći:

**Zaključak**

Zapisnik 11. sjednice Školskog odbora održane 24. srpnja 2020. godine verificira se jednoglasno.

**Ad 2.)** Ravnateljica Sanjica Sara Radetić iznijela je i obrazložila I. Izmjene i dopune Finan-cijskog plana za 2020. godinu (prilog 2. Zapisniku). Navela je da su izmjene i dopune usvojene na Gradskom vijeću Grada Poreča i da su dostavljene u privitku poziva te je pitala da li ima pitanja. Budući da pitanja nije bilo Školski odbor jednoglasno je donio

**Odluku**

Donose se I. Izmjene i dopune Financijskog plana Umjetničke škole Poreč za 2020. godinu.

**Ad 3.)** Ravnateljica Sanjica Sara Radetić je iznijela i obrazložila te navela da su u skladu s I. Izmjenama i dopunama Financijskog plana za 2020. godinu izrađene I. Izmjene i dopune Plana nabave roba, radova i usluga za 2020. godinu (prilog 3. Zapisniku) te je pitala da li nazočni članovi Školskog odbora imaju pitanja. Budući da pitanja nije bilo Školski odbor jednoglasno je donio

**Odluku**

Donose se I. Izmjene i dopunePlana nabave roba, radova i usluga Umjetničke škole Poreč za 2020. godinu, KLASA: 400-01/19-01/11, URBROJ: 2167/01-57-34-01-20-2.

**Ad 4.)** Ravnateljica Sanjica Sara Radetić navela je da Umjetnička škola Poreč ima namjenske viškove iz sredstava Ministarstva znanosti i obrazovanja za isplatu mentorstva zaposleniku koji je bio mentor pripravniku, a koje se isplaćuje u sljedećoj poslovnoj godini i da se taj višak iskazuje kao preneseni manjak u sljedećoj godini. Stoga je predložila da Školski odbor sukladno Zakonu o fiskalnoj odgovornosti i Uredbi o sastavljanju i predaji izjave o fiskalnoj odgovornosti i izvještaja o primjeni fiskalnih pravila donese Odluku o trošenju namjenskih viškova i pokriću prenesenih manjkova Umjetničke škole Poreč. Navela je da je prijedlog Odluke dostavljen u privitku poziva (prilog 4. Zapisniku). Nakon kraće rasprave Školski odbor jednoglasno je donio

O D L U K U

o trošenju namjenskih viškova i pokriću prenesenih manjkova

Umjetničke škole Poreč

Članak 1.

Ovom Odlukom uređuje se način trošenja namjenskih viškova i pokriće manjkova Umjetničke škole Poreč (u daljnjem tekstu: Škola).

Članak 2.

Škola planira namjenski višak te ostvaruje preneseni manjak iz prethodne godine.

Članak 3.

Škola namjenski višak ostvaruje iz sredstava Ministarstva znanosti i obrazovanja za isplatu

mentorstva zaposleniku koje se isplaćuje na početku sljedeće poslovne godine i taj se višak iskazuje kao preneseni manjak u sljedećoj godini.

Članak 4.

Višak/manjak iskazuje se u financijskom planu koji se donosi do 31. prosinca tekuće godine za slijedeću godinu.

Članak 6.

Ova Odluka stupa na snagu danom donošenja.

**Ad 5.)** Ravnateljica Sanjica Sara Radetić navela je da je Škola dužna uskladiti Pravilnik o provedbi postupaka jednostavne nabave sa Zakonom o javnoj nabavi i Pravilnikom Osnivača Grada Poreča te je predložila da se Pravilnik o provedbi postupaka jednostavne nabave bagatelne vrijednosti iz 2017. godine stavi van snage i da se donese novi kojeg je iznijela i obrazložila (prilog 5. Zapisniku). Budući da nije bilo pitanja pristupilo se glasovanju te je Školski odbor jednoglasno donio

Odluku

Donosi se Pravilnik o provedbi postupaka jednostavne nabave u Umjetničkoj školi Poreč KLASA: 003-04/20-01/04, URBROJ: 2167/01-57-34-06-20-1.

**Ad 6.)** Ravnateljica Sanjica Sara Radetićpročitala je zamolbu Daria Seferovića za povrat kotizacije za sudjelovanje na međunarodnom natjecanju Poreč Fest za natjecatelja Ivana Seferovića budući da je natjecanje otkazano. Nakon kraće rasprave Školski odbor je jednoglasno donio

Odluku

Daje se suglasnost za povrat kotizacije za sudjelovanje na međunarodnom natjecanju „Poreč Fest“ Dariu Seferoviću koji je uplatio kotizaciju za natjecatelja Ivana Seferovića.

Sjednica je završila u 12,15 sati.

Zapisničar Predsjednik Školskog odbora

Larisa Zaharija Radošić Matija Poropat

KLASA:003-05/20-01/08

URBROJ: 2167/01-57-34-06-20-2

Poreč, 1. rujna 2020. godine